KONGRA GELî Roja Kobane ya Dinya fîraz kerde. Beyanatê KONGRA GELî de ame vatene, "2ê Teşrîna Peyêne de ganî kesêk keyeyê xo de nêmano. Her kes keye û derûdorê xo reyde bi xurtî tewrê rayraşîyayîş û nawnayîşan bo."
Beyanatê KONGRA GELî wina yo: "Dewleta Tirkan a faşîste wazena destkewteyanê Kurdan û şarî yê ke Rojawan de bi bedelanê pîlan saz bîyî, çin bika. Vera hêrişanê qirkeran û îşxalkaran ê Dewleta Tirkan 9ê teşrîna verêne ra nat Vakur û Rojhelatê Sûrîye û hêzê QSD xo ver danê. Rojawan de wedaritişê qirkerdişan û îşxalkarîye, seba çinkerdişê faşîzmê Dewleta Tirkan û merdimîye destkewteyêko pîl o. Ganî 2ê teşrîna peyêne de kesêk keye de nêmano. Ganî her kes keye û derûdorê xo reyde tewrê rayraşîyayîş û nawnayîşan bo. Ma pîya xo ver bidê û vera faşîzmê Dewleta Tirkan têkoşînê estbîyayîşî yê şarê Rojawanî xurt bikerê."
